Diari Oficial de la Generalitat Valenciana


Sumari del DOGV 3358, del 26-10-1998 (1998/8209)

ACORD de 22 de juliol de 1998, de la Comissió Territorial d'Urbanisme de Castelló, sobre Pla Especial del Projecte d'Embassament de Regatge d'Almenara.
-------------------------------------------------------------------------------------------------------------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8209


Data del document
:   22-07-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 22 de juliol de 1998, de la Comissió Territorial d'Urbanisme de Castelló, sobre Pla Especial del Projecte d'Embassament de Regatge d'Almenara. [1998/M8209]
  
Vist l'expedient relatiu a la tramitació com a Pla Especial del Projecte d'Embassament de Regatge d'Almenara, i de conformitat amb els següents,
  
Antecedents de fet
  
Primer
  
L'Ajuntament d'Almenara sotmeté a exposició al públic el projecte d'embassament d'aigua per a regatge, l'avaluació de l'impacte ambiental del citat projecte i la documentació complementària constitutiva del Pla Especial, mitjançant edictes inserits en el Diari Oficial de la Generalitat Valenciana número 3.254 d'1 de juny de 1998 i en el periòdic Levante de 30 de maig de 1998. Durant el citat període d'exposició pública es produí una al·legació, i es va procedir a l'aprovació de la citada documentació el dia 14 de juliol de 1998.
  
Segon
  
La documentació aportada consisteix en expedient administratiu complet, document de projecte d'embassament d'aigua per a regatge en les partides de la Corona i de la Pedrera del terme municipal d'Almenara, avaluació de l'impacte ambiental de les obres referides, així com documentació annexa constitutiva del Pla Especial del mencionat projecte.
  
Tercer
  
L'objecte del projecte és possibilitar l'execució de l'obra pública consistent en la construcció de sengles embassaments d'aigua per a regatge en les partides de la Corona i de la Pedrera del terme municipal d'Almenara, situada una d'aquestes en sòl no urbanitzable comú i l'altra en sòl no urbanitzable protegit.
  
La citada obra es troba dins del Pla d'Obres d'Interés General per a la Millora i Modernització del Regadiu de la Província de Castelló de la Plana II-part, segons l'Ordre de 26 d'abril de 1996 (Diari Oficial de la Generalitat Valenciana número 2.743, de 8 de maig de 1996). Per a això es redacta el corresponent projecte d'obres i es procedeix per part de l'Ajuntament d'aquest municipi a verificar la seua compatibilitat amb l'ordenació urbanística, i sotmetre el projecte de la dita obra als tràmits propis d'un pla especial i completar-lo amb la documentació característica d'aquest tipus de plans.
  
Quart
  
En data 11 d'agost de 1997 el director general per al Desenvolupament Sostenible ha dictat declaració d'impacte ambiental estimant acceptable, només als efectes ambientals, el projecte de la referència que estableix determinades condicions en el desenvolupament i l'execució del projecte.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 38 i concordants de la LRAU.
  
Segon
  
La documentació aportada s'adapta a allò que s'ha requerit en els articles 24, 27 i 81 de la LRAU.
  
Tercer
  
L'article 81 de la LRAU disposa el següent:
  
«Estarà subjecta a llicència d'obres l'execució d'obres públiques i de construccions de servei públic quan així ho exigisca la legislació reguladora de la corresponent obra o servei.
  
La realització material de tota obra pública exigeix verificar prèviament la seua compatibilitat amb l'ordenació urbanística i territorial. La verificació, quan l'obra no estiga subjecta a llicència, s'efectuarà sotmetent el seu projecte bàsic als tràmits propis del procediment d'aprovació dels plans especials. Si el projecte modifica el planejament s'ha de completar amb els documents característics d'aquells plans.»
  
En el present cas, es tracta d'executar obres afectes al servei públic d'embassament d'aigua per a regatge, que s'emplacen en sòl no urbanitzable comú i subjecte a especial protecció, en els quals la normativa municipal especifica no preveu el citat ús. D'aquesta manera, el Pla Especial que se sotmet a aprovació definitiva compleix la missió derivada de l'article 81 de la LRAU.
  
D'altra banda, s'ha pogut comprovar que la ubicació de les basses no afecta sobre el projecte de la prevista variant Betxí-Almenara.
  
Així les coses, a la vista de l'article 40 de la LRAU no s'observa l'existència d'obstacle a l'aprovació definitiva del present Pla Especial.
  
Quart
  
De conformitat amb els articles 8.A i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en el present cas, el sotssecretari d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé, sotmetre la seua proposta a dictamen previ de la Comissió Territorial d'Urbanisme, dictamen que si es refereix a un municipi menor de 50.000 habitants (com és el cas d'Almenara) tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló de la Plana acorda aprovar definitivament el Pla Especial per a l'execució del projecte d'embassament d'aigua per a regatge en les partides de la Corona i de la Pedrera en el sòl no urbanitzable del municipi d'Almenara.
  
Contra l'anterior acord, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.
  
Castelló de la Plana, 22 de juliol de 1998.- El secretari de la Comissió Territorial d'Urbanisme: Fernando Renau Faubell.